Број: 404-02-28/2025-02/04

Датум: 09. јун 2025.

**ПОЗИВ ЗА ДОСТАВЉАЊЕ ИЗЈАВА О ЗАИНТЕРЕСОВАНОСТИ**

Претквалификација консултаната за подршку имплементацији пројекта ”Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат

**Позиција:** Консултант/Организација за анализу оквира остручавања/стручног усавршавања кадра за имплементацију програма и услуга КВиС и израду водича за примену стандарда за КВиС у сектору образовања

Канцеларија за дуално образовање и НОКС позива заинтересоване консултанте/организације да доставе изјаву о заинтересованости за реализацију активности предвиђених Пројектним задатком, који је у прилогу овог Позива.

**Резиме**

Приступање ЕУ и сталне економске и друштвене промене главни су покретачи реформе образовања у Републици Србији. Претходних година много је урађено на развоју образовања, посебно на усклађивању образовне понуде са потребама тржишта рада и повезивању Националног оквира квалификација Републике Србије (НОКС) са Европским оквиром квалификација (ЕОК).

Стратегија развоја образовања и васпитања у Републици Србији до 2030. године (Стратегија 2030) усвојена је 2021. године. Како је наведено, визија је да обезбеди квалитетно образовање за сваког човека како би остварио свој пуни потенцијал. Стратегија 2030 се фокусира на младе и децу, али многе планиране активности имају за циљ развој потенцијала одраслих, што у средиште ставља концепт целоживотног учења.

Канцеларија за дуално образовање и Национални оквир квалификација (Канцеларија) и Министарство просвете (МП) су у претходном периоду улагали значајне напоре да образовну понуду ускладе са потребама тржишта рада. Систем дуалног образовања показао се као модел који помаже да се премости јаз између образовања и запослења кроз припреме ученика за свет рада и омогућавајући им да стекну вештине, знања и способности у складу са стандардима квалификација. Потребно је, међутим, даље улагати у развој дуалног образовања, укључујући успостављање и имплементацију оквира за праћење и евалуацију како би се осигурао квалитет Националног модела дуалног образовања, како је препознато у Стратегији 2030.

Још један важан део образовног система са директним утицајем на квалификациону структуру становништва је образовање одраслих. Међутим, бројни организатори образовања одраслих имају различите, често недовољне капацитете за имплементацију релевантних стандарда и прописа у овој области. Унапређење концепта целоживотног учења ће, између осталог, побољшати положај особа без квалификација или оних којима достигнутост стандарда квалификација може да се призна само делимично. Идентификација дефицитарних квалификација на тржишту рада и веће могућности за усавршавање и преквалификацију допринеће смањењу неусклађености између понуде и потражње радне снаге.

Дуално и неформално образовање у протеклом периоду били су значајни за јачање радне снаге и обезбеђивање економског раста и запошљавања. Међутим, за ефикасно усмеравање и управљање овим системима неопходан је транспарентан и флексибилан систем квалификација и подаци који омогућавају одговарајуће праћење и доношење одлука. Наставак дигитализације, даљи развој дуалног образовања и промоција концепта целоживотног учења кроз развој нових и модернизацију постојећих стандарда квалификација биће значајни покретачи даљих промена. Стога ће фокус у наредном периоду бити на диверсификацији образовне понуде и осигурању квалитета, као и даљем развоју НОКС-а. Развој и имплементација дуалног образовања и НОКС-а у надлежности су **Канцеларије за дуално образовање и Национални оквир квалификација (у даљем тексту: Канцеларија)**.

Швајцарска агенција за развој и сарадњу (СДЦ) активно подржава дуално образовање у Србији кроз билатералну и институционалну сарадњу. Кроз пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ обезбеђена је подршка Канцеларији и Министарству просвете за даљи развој ефикасног образовног система кроз развој и примену неопходних инструмената на макро, мезо и микро нивоу. Пројектне активности укључују измене закона и пратећих подзаконских аката, дигитализацију процеса и процедура, унапређење комуникације и сарадње међу заинтересованим странама, активности изградње капацитета и пилотирање предложених решења.

Циљ пројекта је подршка развоју ефикасног и транспарентног система који омогућава сарадњу између образовних институција и света рада и пружа могућност сваком појединцу да изабере одговарајућу образовну путању. Пројекат ће пружати подршку за даљи развој Националног модела дуалног образовања и Националног оквира квалификација Србије кроз низ активности које се односе на развој образовних политика, анализе, истраживања о квалитету дуалног образовања, праћење и евалуацију, програме изградње капацитета и друге активности подршке на системском и институционалном нивоу.

Кроз пројекат је планирано достизање три исхода:

* Исход 1: Унапређен систем дуалног образовања, које омогућава лакши прелазак са образовања на запослење
* Исход 2: Унапређена ефикасност и транспарентност образовног система кроз дигитализацију процеса и процедура
* Исход 3: Унапређен систем НОКС-а у контексту целоживотног учења

Фокус активности које се односе на постизање **исхода 3** биће на подршци за за **побољшање проходности у систему НОКС-а** и његово **усклађивање са европским политикама**. Политике релевантне за област НОКС-а и система целоживотног учења треба да се унапреде припремом различитих **законских и подзаконских аката**. Такође, треба пружити подршку институцијама и телима у систему НОКС-а за спровођење одредби Закона о НОКС-у и релевантних подзаконских аката.

У том смислу, Канцеларија има за циљ да идентификује одговарајуће пружаоце услуга који ће спроводити планиране активности и **позива квалификоване консултанте/организације да доставе своје изјаве о заинтересованости за активности описане у наставку**.

Сврха позива за достављање изјава о заинтересованости је да се идентификују заинтересовани и квалификовани консултанти/организације и на тај начин покрене процес селекције који ће се заснивати на искуству и квалификацијама релевантним за реализацију пројектног задатка.

**Услуге које треба пружити**

**Aктивности** чија је реализација планирана у оквиру Пројектног задатка укључују анализу оквира остручавања/стручног усавршавања кадра за имплементацију програма и услуга КВиС и израду водича за примену стандарда за КВиС у сектору образовања.

Наиме, Стратегијом развоја образовања до 2030. године (Стратегија 2030) дефинисано је да је каријерно вођење и саветовање (КВиС) важан систем који мора да постане подједнако доступан за ученике, студенте и за одрасле током целог образовног пута, а не само приликом одлуке о избору образовног профила или обуке. Системска подршка ће применом стандарда услуга КВиС-а појединца подстицати на целоживотно учење и омогућити проходност кроз различите нивое квалификација и већу покретљивост на тржишту рада.

Акционим планом за период 2023-2026, у оквиру Посебног циља 1.1 - Унапређени настава и учење у предуниверзитетском образовању и васпитању, Посебног циља 1.8 - Унапређени услови за целоживотно учење и Посебног циља 2.2 - Унапређена релевантност високог образовања на националном и међународном нивоу, предвиђене су мере које се односе на промоцију услуга КВиС, јачање капацитета установа у области примене стандарда квалитета услуга каријерног вођења и саветовања, унапређивање капацитета и осигурање квалитета компетенција каријерних практичара и пружање подршке студентима кроз спровођење услуга КВИиС.

У складу са циљевима Стратегије 2030 и мерама Акционог плана за период до 2026. године, активности чија је реализација планирана у оквиру Пројекта, укључују подршку за унапређивање стандарда квалитета и реализације услуга КВиС. Након што је кроз пројекат у претходном периоду развијен предлог унапређених стандарда КВиС, намера Канцеларије је да наредне **активности буду усмеренe на сагледавање оквира остручавања/стручног усавршавања кадра за имплементацију програма и услуга КВиС и припрему водича за примену стандарда КВиС у различитим образовним подсистемима**.

Очекивани исходи који су ближе дефинисани у Пројектном задатку обухватају:

* Анализу оквира остручавања/стручног усавршавања кадра за имплементацију програма и услуга КВиС у секторима образовања, запошљавања и омладине;
* Водич за примену стандарда за каријерно вођење и саветовање у систему високог образовања;
* Водич за примену стандарда за каријерно вођење и саветовање у систему образовања одраслих.

**Услови за учешће у поступку избора консултанта/оргаизације**

Сви заинтересовани консултанти/организације ће, у својим изјавама о заинтересованости, доставити доказе о испуњености критеријума који су наведени у наставку.

**Услови за учешће у поступку избора консултанта/организације**

* Kонсултант/Организација је регистрована код надлежног органа, односно уписана у одговарајући регистар (доказује се Изјавом о испуњености услова за учешће у поступку избора, према обрасцу у Анексу 3);
* Kонсултант/Организација је измирила доспеле порезе, доприносе и друге јавне дажбине у складу са прописима (доказује се Изјавом о испуњености услова за учешће у поступку избора, према обрасцу у Анексу 3);
* Kонсултант/Организација и њен законски заступник нису осуђивани за неко кривично дело (доказује се Изјавом о испуњености услова за учешће у поступку избора, према обрасцу у Анексу 3);
* Kонсултант/Организација има искуство на пословима припреме студија, истраживања и анализа у области образовања, посебно у домену каријерног вођења и саветовања (доказује се кроз Портфолио са референцама о стручности и искуству у области задатка, према обрасцу у Анексу 4)
* Kонсултант/Организација има искуство на пословима припреме приручника за каријерне практичаре и/или инструмената за процену квалитета активности КВиС и/или (само)евалуацију усклађености са стандардима КВиС и сродних материјала (доказује се кроз Портфолио са референцама о стручности и искуству у области задатка, према обрасцу у Анексу 4);
* Консултант/Организација има искуство пословима образовања или обучавања каријерних практичара (доказује се кроз Портфолио са референцама о стручности и искуству у области задатка, према обрасцу у Анексу 4)
* Консултант/Организација има искуство у сарадњи са релевантним установама, институцијама и телима из система образовања и Националног оквира квалификација (доказује се кроз Портфолио са референцама о стручности и искуству у области задатка, према обрасцу у Анексу 4)
* Консултант/Организација има искуство учешћа у у раду међународних стручних и експертских мрежа у области каријерног вођења и саветовања (доказује се кроз Портфолио са референцама о стручности и искуству у области задатка, према обрасцу у Анексу 4).

Понуђач треба да обезбеди експертски тим који се састоји од:

1) једног кључног експерта и

2) најмање једног стручњака за КВиС за благовремено и квалитетно спровођење активности[[1]](#footnote-1).

Стручњаци су дужни да у биографији наведу преглед својих професионалних активности и радова релевантних за циљ пројектног задатка – документа, анализе, публикације итд.

**Документа која се подносе у оквиру изјаве о заинтересованоси**

* Изјава о заинтересованости (Анекс 1)
* Подаци о подносиоцу пријаве (према обрасцу у Анексу 2)
* Изјава о испуњености услова за учешће у поступку избора (према обрасцу у Анексу 3)
* Портфолио са референцама о стручности и искуству у области задатка (према обрасцу у Анексу 4)
* Биографије кључног експерта и стручњака за КВиС.

**Достављање изјаве о заинтересованости**

Изјава о заинтересованости мора бити достављена **најкасније до 14:00 часова, 23. јуна 2025**. **године.** Изјава и пратећа документација морају бити достављене у затвореној коверти, са натписом *Изајва о заинтересованости – Консултант за анализу оквира остручавања/стручног усавршавања кадра за имплементацију програма и услуга КВиС и израду водича за примену стандарда за КВиС у сектору образовања / НЕ ОТВАРАЈ.*

Изјава о заинтересованости мора бити **послата званичном поштом или лично достављена на адресу**:

Канцеларија за дуално образовање и НОКС

Немањина 22-26

11000 Београд

Република Србија

(Радно време: понедељак-петак од 8:00 до 15:30)

Пријаве примљене након наведеног рока неће се разматрати.

Овај позив за достављање изјава о заинтересованости не подразумева никакву обавезу Канцеларије, било финансијску или другу.

**Отварање и евалуација изјава о заинтересованости**

Комисија Канцеларије за дуално образовање и НОКС ће проценити достављене изјаве о заинтересованости у року од 7 дана од истека рока за подношење изјава. На основу информација о искуству и квалификацијама консултанта/организације релевантним за задатак, Канцеларија ће утврдити листу консултаната који улазе у ужи избор и изабрати консултанта/организацију са најприкладнијим квалификацијама и референцама. Од изабраног консултанта/организације биће затражено да достави обједињену техничко-финансијску понуду, након чега ће бити позван на преговарање о додели уговора

За сва појашњења и питања у вези достављања изјава о заинтересованости консултанти/организације се могу обратити Канцеларији путем електронске адресе: [kancelarija@dualnok.gov.rs](mailto:kancelarija@dualnok.gov.rs), до 18. јуна 2025. године.

*Анекс 1*

**ИЗЈАВА О ЗАИНТЕРЕСОВАНОСТИ**

**Позив за достављање изјава о заинтересованости за избор консултаната/организација за подршку имплементацији активности у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”**

Подносилац изјаве о заинтересованости: (назив организације, регистарски број)

Поштовани,

Доле потписани: ……………..…………………………………………….....................

као законски заступник организације …………………………………………...

изјављује да:

а) организација коју он/она представља подноси ову пријаву као одговор на позив за достављање изјава о заинтересованости консултаната/организација за подршку имплементацији пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”;

б) су све информације садржане у изјави о заинтересованости и приложеним документима потпуне и тачне у свим својим елементима;

в) се уколико буде изабрана, организација коју представља обавезује да ће поштовати све уговорне обавезе.

**Потпис:**

Датум (дан/месец/година):

*Анекс 2*

|  |  |
| --- | --- |
| **информација о подносиоцу изјаве** | |
| Званичан назив |  |
| Скраћени назив |  |
| Адреса |  |
| Регистрациони број[[2]](#footnote-2) |  |
| Место регистрације (град и држава) |  |
| Датум регистрације |  |
| **Порески идентификациони број** | |
| Порески идентификациони број |  |
| **Контакт подаци** | |
| Званична адреса |  |
| Број телефона |  |
| Е-маил |  |

|  |  |
| --- | --- |
| **Лице овлашћено за подношење изјаве о заинтересованости** | |
| Име и презиме |  |
| Позиција |  |
| Контакт подаци | Адреса:  Телефон: (+381)  Е-маил: |

|  |  |
| --- | --- |
| **Особа за комуникацију (ако се разликује од особе овлашћене да поднесе изјаву о заинтересованости)** | |
| Име и презиме |  |
| Позиција |  |
| Контакт подаци | **Особа за комуникацију (ако се разликује од особе овлашћене да поднесе изјаву о заинтересованости)** |

*Анекс 3*

**ИЗЈАВА О ИСПУЊЕНОСТИ УСЛОВА ЗА УЧЕШЋЕ У ПОСТУПКУ ИЗБОРА**

**ИЗЈАВА**

Организација *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив организације)*, испуњава услове дефинисане позивом[[3]](#footnote-3):

* регистрована је код надлежног органа, односно уписана у одговарајући регистар;
* измирила је доспеле порезе, доприносе и друге јавне дажбине у складу са националним прописима;
* организација и њен законски заступник нису осуђивани за неко од кривичних дела као чланови организоване криминалне групе, нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре;

Под пуном кривичном и материјалном одговорношћу потврђујемо да су горе наведене информације истините и тачне.

Место:\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Овлашћени потпис

*Анекс 4*

**портфолио са референцама о стручности и искуству у области задатака**

|  |  |  |  |  |
| --- | --- | --- | --- | --- |
| **Институција / Назив пројекта[[4]](#footnote-4)** |  | | | |
| **Консултант/Организација** |  | | | |
| **Улога у пројекту** | **Назив корисника /клијента[[5]](#footnote-5)** | **Извор финансирања** | **Датуми (почетак/крај)** | **Број ангажованог особља [[6]](#footnote-6)** |
|  |  |  |  |  |
| **Врста и обим пружених услуга:** | | | | |

*Анекс 5*

**биографије кључног експерта И СТРУЧЊАКА ЗА КВИС**

*Анекс 6*

**КРИТЕРИЈУМИ ЗА ОЦЕЊИВАЊЕ ПОНУДА**

***Фаза I***

|  |  |  |  |
| --- | --- | --- | --- |
| ***Р.бр.*** | ***Назив критеријума*** | ***Oпис елемената критеријума*** | *Број бодова* |
| 1. | Искуство понуђача релевантно за задатак | * Понуђач има кључног експерта са високим образовањем у области образовања, педагогије, андрагогије, психологије, образовних политика или сродних друштвено-хуманистичких наука (минимум ниво 6.2 НОКС-а) и најмање 10 година професионалног искуства у области образовања, укључујући искуство у развоју, имплементацији или евалуацији политика, програма или услуга КВиС: * 10-12 година искуства (5 бодова) * 12-15 година искуства (7 бодова) * 15+ година искуства (10 бодова) * Најмање 10 година искуства у у области каријерног вођења и саветовања, укључујући рад на креирању и/или примени програма каријерне подршке * 10-12 година искуства (6 бодова) * 12-15 година искуства (7 бодова) * 15+ година искуства (8 бодова) * Искуство у припреми стратешких и стручних докумената (водича, стандарда, компетенцијских оквира и других докумената у области образовања) * 1 документ (3 бода) * 2 документа (5 бодова) * 3+ документа (8 бодова) * Познавање европских стандарда и политика у области каријерног вођења и саветовања (CEDEFOP препоруке, Euroguidance ресурси, ЕУ инструменти) * теоријско познавање (3 бода) * учешће у пројектима и обукама где се користе алати, без директне примене (5 бодова) * доказана примена CEDEFOP препорука, Euroguidance ресурса, ЕУ инструмената (8 бодова) * Искуство у раду међународних стручних и експертских мрежа или националних радних група у области каријерног вођења и саветовања * повремено ангажовање (3 бода) * учешће у раду једне мреже или групе (4 бодова) * активно чланство у више мрежа или група (6 бодова) * Искуство у реализацији пројеката финансираних од стране међународних партнера или из буџета јавних институција * учешће у улози стручњака (3 бода) * учешће у улози кључног експерта (5 бодова) * Искуство у управљању међусекторским тимовима и сарадњи са релевантним институцијама сматраће се за предност * ограничено искуство (1 бод) * сарадња без формалног управљања тимом (3 бода) * вођење међусекторских тимова и институционална сарадња (5 бода) | Макс. 50 бодова | |
| * Понуђач има најмање једног стручњака са завршеним високим образовањем на нивоу 6.2 и најмање 10 година професионалног искуства у области образовања, укључујући искуство у развоју или имплементацији програма или услуга подршке у каријерном развоју: * 10-12 година искуства (5 бодова) * 12-15 година искуства (7 бодова) * 15+ година искуства (10 бодова) * Најмање десет (10) година искуства у области каријерног вођења и саветовања, укључујући рад на креирању и/или примени програма каријерне подршке * 10-12 година искуства (6 бодова) * 12-15 година искуства (7 бодова) * 15+ година искуства (9 бодова) * Искуство на пословима припреме приручника за каријерне практичаре, инструмената за процену квалитета активности КВиС и развоју или адаптацији алата, водича или ресурса за потребе КВиС * Најмање пет (5) година искуства обучавања каријерних практичара * 5 година искуства (5 бодoва) * 5+ година искуства (7 бодова) * Познавање европских стандарда и политика у области каријерног вођења и саветовања (CEDEFOP препоруке, Euroguidance ресурси, ЕУ инструменти) * теоријско познавање (4 бода) * учешће у пројектима и обукама где се користе алати, без директне примене (6 бодова) * доказана примена CEDEFOP препорука, Euroguidance ресурса, ЕУ инструмената (9 бодова) * Искуство у сарадњи са релевантним установама, институцијама и телима из система образовања и Националног оквира квалификација * сарадња на нивоу корисника услуга, без системског ангажмана (3 бода) * учешће у раду са институцијама, радним групама, НОКС телима (5 бодова) * Познавање актуелних политика и пракси у формалном, неформалном и информалном учењу * пасивно познавање или рад у само једном облику образовања (3 бода) * активан рад или анализа политика у сва три облика образовања (5 бодова) * Учешће у пројектима релевантним за пројектни задатак сматраће се за предност * учешће у пројектима у образовању (3 бода) * активно учешће у пројектима у области КВиС или НОКС (5 бодова) | Макс. 50 бодова | |
| ***Укупно (максимално)*** | | | *100 бодова* | |

***Фаза II***

|  |  |  |  |
| --- | --- | --- | --- |
| ***Р.бр.*** | ***Назив критиеријума*** | ***Oпис елемената критеријума*** |  |
| 1. | Обједињена техничко-финансијска понуда  Техничка понуда (Методологија)    Финансијска понуда | **Методологија**  Образложење  Понуђач је разумео пројектни задатак и активности/интервенције које ће бити спроведене ставио у контекст постојећих националних политика и стратешких докумената, дефинисао предуслове за реализацију задатка и ставио их у контекст достизања индикатора.  Стратегија  Стратегија даје релевантан увид у планиране кораке за реализацију пројектног задатка; активности су стављене у контекст и међусобно повезане; предложени обим ангажовања прилагођен је достизању резултата.  Временски оквир и распоред активности  Редослед и предвиђено трајање активности указују на разумевање комплексности за имплементацију активности и достизање резултата; термини су увремењени са имплементацијом пројектних активности.  Понуда у оквиру опредељеног буџета за реализацију пројектних активности; трошкови у оквиру плана буџета су реални и оправдани. |  |

1. Прилагањем биографија ескперата понуђач потврђује да ће експерти бити ангажовани на реализацији пројектног задатка. [↑](#footnote-ref-1)
2. Регистрациони (матични) број у националном регистру [↑](#footnote-ref-2)
3. Канцеларија може да тражи доказе о испуњености овог услова. У том случају документи морају бити датирани најкасније два месеца пре датума подношења. Ако је природа понуђача таква да не може да достави горе наведена документа, понуђач треба да достави изјаву која објашњава ову ситуацију. [↑](#footnote-ref-3)
4. Табела се може прилагодити тако да на најбољи начин опише искуство и квалификације консултанта/организације [↑](#footnote-ref-4)
5. Уколико је примењиво [↑](#footnote-ref-5)
6. Уколико је примењиво [↑](#footnote-ref-6)